**Formål**

Avdekke studenter som i sin praksis ikke er skikket til yrket, slik at de utgjør en fare for liv, fysisk og/eller psykisk helse, rettigheter og sikkerhet ovenfor brukere og pasienter.

**Hjemmel**

Lov om høyere yrkesfaglig utdanning (fagskoleloven)

Forskrift om høyere yrkesfaglig utdanning (fagskoleforskriften)

Forskrift om høyere yrkesfaglig utdanning ved Fagskolen Vestfold og Telemark

**Ansvar**

Styret

Rektor

Avdelingsleder

Faglærer

Klasseteamleder

Skikkethetsansvarlig

Skikkethetsnemnd

Lokal klagenemd

**Målgruppe**

Prosedyren gjelder for styret, rektor, skikkethetsnemd, skikkethetsansvarlig, faglærere, klasseteamleder og avdelingsledere.

**Beskrivelse**

Skikkethetsvurdering foretas løpende av alle studenter ved de utdanningene som omfattes av ordningen. Hvilke utdanninger dette gjelder, framgår av *Forskrift om høyere yrkesfaglig utdanning ved Fagskolen Vestfold og Telemark*.

Dersom det er begrunnet tvil om en student er skikket skal det i tillegg foretas en særskilt skikkethetsvurdering

*Vurderingskriterier på uskikkethet (jfr. Fagskoleforskriften § 29)*

En student er uskikket dersom ett eller flere av følgende kriterier er oppfylt:

1. studenten viser manglende vilje eller evne til omsorg, forståelse, innlevelse og respekt for barn, unge og voksne i sårbare situasjoner
2. studenten viser manglende vilje eller evne til å endre uakseptabel adferd i samsvar med faglig veiledning
3. studenten opptrer ikke i tråd med regelverk for helse, miljø og sikkerhet, prosedyrer og kvalitetssystemer, og dette kan utgjøre en fare for liv og helse
4. studenten viser truende eller krenkende adferd i studiesituasjonen, eller overfor barn, unge eller voksne i sårbare situasjoner.

**Handlinger og ansvar**

1. Informasjon – ansvar: redaktør for nettsida, avdelingsleder og klasseteamleder

Studentene får informasjon om reglene og ordningen for vurdering av skikkethet.

Hvordan: Skriftlig i kvalitetssystemet på fagskolens nettside og muntlig ved studiestart.

1. Løpende vurdering – ansvar: faglærer/klasseteamleder
2. Studentenes praksis vurderes på bakgrunn av planlegging og gjennomføring, i samarbeid med praksisveileder og arbeidsplass.
3. Vurdering av studentens læringsutbytte og skikkethet for yrket på bakgrunn av veiledning, innleverte arbeidskrav i utdanningen, atferd og samhandling med medstudenter og ansatte på fagskolen.

Hvordan:

1. planlagte vurderingsmøter mellom student, praksisveileder og faglærer
2. veiledning og vurdering av arbeidskrav, atferd og samhandling gjennom studieløpet

Tvil om en students skikkethet meldes skriftlig på skjema**F722H-01 Tvilsmelding til skikkethetsansvarlig**. Den som leverer tvilsmelding, regnes ikke som part i saken. Tvilsmeldinger som er åpenbart ugrunnet, skal ikke behandles av skikkethetsansvarlig.

1. Særskilt vurdering – ansvar skikkethetsansvarlig

Skikkethetsansvarlig

1. Tar imot tvilsmelding og vurderer videre behandling.
2. Gir skriftlig beskjed til studenten om begrunnet tvil om skikkethet.
3. Inviterer studenten til vurderingssamtale og skriver referat fra vurderingssamtalen. Studenten kan ta med seg en talsperson.
4. Gir studenten tilbud om utvidet oppfølging og veiledning og det avklares ev. utsettelse og/eller forlengelse av praksis.
5. Lager skriftlig referat om saksforhold og ev. planer for utvidet oppfølging og veiledning.
6. Ved manglende endring og utvikling hos student, fremmer skikkethetsansvarlig saken for skikkethetsnemda. Skikkethetsansvarlig lager en skriftlig innstilling til nemda. All skriftlig dokumentasjon i saken følger innstillingen.

1. Saksbehandling – ansvar skikkethetsnemd
2. Skikkethetsnemnda behandler saker om uskikkethet etter innstilling fra skikkethetsansvarlig.
3. Studenten informeres i god tid om møtedato og sakens opplysninger, og gis mulighet til å legge frem sine synspunkter.
4. Nemda lager sin innstilling til fagskolens lokale klagenemd, som fatter vedtak om studentens skikkethet. Minst to tredjedeler av nemdas medlemmer skal være til stede ved saksbehandlingen

**Skikkethetsansvarlig** oppnevnes av fagskolens styre og er faglærer i fagskolen. Skikkethetsansvarlig er også medlem i skikkethetsnemda.

**Skikkethetsnemd** oppnevnes av fagskolens styre og består av

1. en faglig leder eller tilsvarende funksjon (leder av nemda)
2. to faglærere, hvorav den ene er oppnevnt som skikkethetsansvarlig
3. to representanter fra praksisfeltet
4. to studentrepresentanter
5. en ekstern representant med juridisk embetseksamen eller master i rettsvitenskap.

Skikkethetsnemda oppnevnes av styret med ett års funksjonstid for studentrepresentanter og tre års funksjonstid for de øvrige.

Kryssreferanser

|  |  |
| --- | --- |
| [D00113](https://fagskolenvt-public.dkhosting.no/docs/pub/dok00113.htm) | [F722H-01 Tvilsmelding til skikkethetsansvarlig](https://fagskolenvt-public.dkhosting.no/docs/pub/dok00113.htm) |
| [D00114](https://fagskolenvt-public.dkhosting.no/docs/pub/dok00114.htm) | [F722H-02 Skikkethetsnemnd - Avtale](https://fagskolenvt-public.dkhosting.no/docs/pub/dok00114.htm)  |
| [D00202](https://fagskolenvt-public.dkhosting.no/docs/pub/dok00202.htm) | [F722H-03 Informasjonsbrev om skikkethetsvurdering - Mal](https://fagskolenvt-public.dkhosting.no/docs/pub/dok00202.htm) |
| [D00210](https://fagskolenvt-public.dkhosting.no/docs/pub/dok00210.htm) | [F722H-04 Skikkethetsnemd - Avtale Student](https://fagskolenvt-public.dkhosting.no/docs/pub/dok00210.htm) |

Eksterne referanser

|  |
| --- |
|  [Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |
|  [Forskrift om høyere yrkesfaglig utdanning ved Fagskolen Vestfold og Telemark](https://lovdata.no/dokument/SF/forskrift/2023-06-22-1336?q=forskrift%20fagskolen%20vestfold) |
|  [Forskrift om høyere yrkesfaglig utdanning (fagskoleforskriften)](https://lovdata.no/dokument/SF/forskrift/2019-07-11-1005) |